LH:โบรกฯเพิ่มประมาณการปี 59 อีกแนะซื้อราคาเป้าหมาย 11.10 บาท
LH:โบรกฯเพิ่มประมาณการปี 59 อีก แนะซื้อราคาเป้าหมาย 11.10 บาท
20 ม.ค. 2560

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (20 ม.ค.59) ว่า บริษัทแลนด์แอนด์เฮ้าส์ จำกัด (มหาชน) หรือ LH ปรับเพิ่มประมาณการปี 59 อีก 6% สืบเนื่องจากมีการปรับเพิ่มรายได้จากการขายโครงการอีก 2% เป็น 27.4 พันล้านบาท ซึ่งเป็นการเติบโต 13%เทียบช่วงเดียวกันของก่อนหลังจากบริษัทให้แนวทางว่ารายได้ปี 59 นั้นต่ำกว่าเป้าหมายที่ 28 พันล้านบาทเล็กน้อย กอปรกับปรับเพิ่มรายการกำไรตามส่วนได้เสียจากบริษัทร่วม ในส่วนของ LHBANK ที่ปี 59 ออกมาดีกว่าคาด ด้านกำไรหลักเฉพาะไตรมาส 4/59 คาดว่าเป็น 2.1 พันล้านบาท (-15%เทียบช่วงเดียวกันของก่อน, +7%เทียบไตรมาสก่อนหน้า) จากรายได้ที่คาดว่าเป็น 7.5 พันล้านบาท
แผนธุรกิจปี 60 จะเน้นรักษาการเติบโตจนไปถึงปี 61เห็นว่าบริษัทได้คาดการณ์ว่าจะมีการขายคอนโดที่สร้างเสร็จแล้วพร้อมโอนในงวดปี 60 น้อยลง และได้มีการเจรจากับลูกค้าบางรายที่จะโอนช้าออกไป ดังนั้นจึงจะมีบางยูนิตเหลือที่จะไปโอนปี 61 แทน เราจึงได้มีกาปรับลดรายได้จากการโอนลงไป 7% เป็น 31.6 พันล้านบาท (+16%เทียบช่วงเดียวกันของก่อน) แต่ขณะเดียวกันคาดการณ์กำไรตามส่วนได้เสียจากบริษัทร่วมปรับเพิ่มขึ้น 14% จึงยังผลให้ประมาณการปี 60 สุทธิแล้วไม่เปลี่ยนแปลง
คงคำแนะนำ ซื้อ ด้วยราคาพื้นฐานใหม่ที่ปรับลงมาเป็น 11.10 บาท จากเดิม 11.50 บาท สืบเนื่องจากการปรับลดคาดการณ์กำไรในธุรกิจที่อยู่อาศัยปี 60 ในอัตรา 7% ตามที่กล่าวไว้ข้างต้น สำหรับราคาพื้นฐานประเมินด้วยวิธี SOP (sum of parts) ประกอบด้วยธุรกิจที่อยู่อาศัยใช้ P/E ปี 60 ที่ 12 เท่า ส่วนเงินลงทุนใช้ระดับราคาตลาด สำหรับราคาพื้นฐานหากเทียบกับราคาปิดยังมีส่วนเพิ่มได้อีก 13% ผนวกกับคาดการณ์อัตราผลตอบแทนปันผลปี 60 อีก 6%